Lolland-Falsters Stifts-Tidende, 1829-01-02
Jndenlandsk. Fortsættelse af Forordningen om Haandværksvende. (See forrige No.) 5) Vandrebogen skal forevises Politiøvrigheden i enhver Kjøbstæd, som Svenden passerer, ligesom han og ved denne Foreviisning har at godtgjøre, at han er i Besiddelse af en saadan Sum Penge, som staaer i passende Forhold til den, han ved sin Ankomst her til Riget var i Besiddelse af. For denne Foreviisning bliver, dog kun paa de Steder, hvor Pas-Foreviisning efter de almindelige Anordninger var nødvendig, at betale 5 Rbs., i Overeensstemmelse med Placaten af 21de Juli 1815, §. 3 og 4; ligeledes uden at det for enkelte Steder bevilgede høiere Gebyhr for Passers Foreviisning ved denne Leilighed kan komme i Betragtning. 6) Naar det er bekjendt eller godtgjøres, at Arbeide for en Svend er at faae paa et Sted, som ligger uden for den i Vandrebogen bestemte Reiseroute, eller Politiøvrigheden paa anden Maade forvisser sig om, at der med Rimelighed ingen Misbrug vil blive gjort af, at tillade Svenden at begive sig derhen, kan der meddeles ham Paategning i Vandrebogen, der berettiger ham til at reise til hiint Sted. 7) Dersom Arbeide ikke inden 4 Dage er at faae paa det i Vandrebogen nævnte endelige Bestemmelsested, bør Svenden strax reise bort, hvis ikke Politiøvrigheden af særdeles Aarsager maatte tilstaae ham nogen kort Udsættelse. 8) Ligeledes bør den fremmede Svend, som vel engang har faaet Arbeide paa et Sted her i Riget, men siden igjen forlader dette Arbeide, ikke uden Politiovrighedens Samtykke kunne opholde sig der paa Stedet, over 4 Dage derefter, naar han ikke kan erholde noget Arbeide samme Sted. Forsaavidt det er paa den i Vandrebogen bestemte Reise, han for nogen Tid har faaet Arbeide, kan det, naar han i Overeensstemmelse med §. 2 har de dertil fornødne Penge, tilstaaes ham at fortsætte denne Reise, efter at have erholdt Paategning i Vandrebogen, der viser, hvorlænge han har opholdt sig paa hiint Sted. Men ellers har han strax at forlade Landet, saafremt han ikke i Medhold af Bestemmelsen i H. 6 kan erholde Tilladelse til at søge et andet Sted her i Riget. 9) J Vandrebogen har den reisende Haandværksvend at forsyne sig med Attester for sit Forhold paa de Steder, hvor han har havt Arbeide. Disse Attester meddeles af den eller de Mestere, i hvis Arbeide han har været, og bekræftes af Politiøvrigheden paa Stedet. 10) Den fremmede Haandværksvend, som findes i Riget uden at være forsynet med anordnet Vandrebog, eller de fornødne Midler til sin Underholdning paa sin videre Reise eller Ophold i Landet, eller som opholder sig længere paa et Sted, end efter denne Anordning tilladt er, eller findes ikke at have sin Vandrebog forsynet med de anordnede Foreviisnings-Paategninger, bør efter Omstændighederne enten udvises af Landet, eller paa anden Maade ansees. Den Øvrighedsperson, som ved at forsømme de ham paaliggende Pligter har været Aarsag i, at en Svend uden tilbørlig Legitimation er kommen ind i Riget, eller der har fundet Leilighed til at forlænge eller udvide sit Ophold uden for de ovenbestemte Grændser, kan vente, enten at Svenden paa hans Bekostning udføres af Landet, eller at han paa anden Maade bliver draget til Ansvar. Det skal med Hensyn dertil være Pligt for enhver anden Øvrighed, som faaer Leilighed til at bemærke en saadan Forsømmelse, derom at gjøre Anmeldelse for Vedkommende til videre Foranstaltning desangaaende. 11) Politiøvrigheden bør foranstalte fremmede Haandværksvende, som efter anførte Bestemmelser ere pligtige at forlade Landet, paa den mindst bekostelige Maade, og i Overeensstemmelse med hvad der angaaende Fattiges og Betleres Transport er foreskrevet, udførte over Grændsen, saafremt der mangler dem Evne til selv at bestride Reisen, eller der er grundet Anledning til at frygte for Misbrug, naar det overlades dem selv at befordre sig ud af Riget. Men hvor det efter Omstændighederne kan ansees tilstrækkeligt, og derfor til Omkostningers Besparelse bør foretrækkes, at tilstede Svenden selv at reise ud af Landet, bør Reiserouten og den Tid, inden hvilken han bør være ude af Landet, nøie i Vandrebogen betegnes, og den Svend, som ikke holder sig det i saa Henseende foreskrevne efterrettelig, bliver at straffe med 3 Dages Fængsel paa Vand og Brød. Skjøndt alt Betleri under de ved Anordningerne bestemte Straffe er reisende Haandværksvende forbudet, skal det dog ikke være dem formeent, at søge eller modtage den Laugene sædvanlige Understøttelse. 12) Ethvert Steds Politiøvrighed er berettiget og forpligtet til at træffe de Foranstaltninger, som maatte være fornødne for at sætte den i Stand til at føre det samme paaliggende nøiagtige Tilsyn med fremmede Svende. 13)